|  |
| --- |
| Številka: IPP 007-130/2023/48 |
| Ljubljana, dne 15. julija 2024 |
| EVA 2023-2030-0024 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o spremembah in dopolnitvah Uredbe o sodnem registru – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 45. člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17, 16/19 – ZNP-1, 75/23 in 102/23 – ZViS-M) je Vlada Republike Slovenije na … seji dne … sprejela naslednji sklep:Vlada Republike Slovenije je izdala Uredbo o spremembah in dopolnitvah Uredbe o sodnem registru in jo objavi v Uradnem listu Republike Slovenije.Barbara Kolenko HelblGENERALNA SEKRETARKASklep prejmejo:* Generalni sekretariat Vlade Republike Slovenije
* Ministrstvo za pravosodje
* Ministrstvo za finance
* Ministrstvo za gospodarstvo, turizem in šport
* Ministrstvo za digitalno preobrazbo
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Andreja Katič, ministrica za pravosodje,
* mag. Andreja Kokalj, državna sekretarka na Ministrstvu za pravosodje,
* Miha Verčko, generalni direktor Direktorata za civilno pravo,
* Sara Regancin, sekretarka, vodja Sektorja za civilno zakonodajo,
* Aljaž Perme, sekretar.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Zunanji strokovnjaki oziroma predstavniki pristojnih organov ter pravnih oseb za plačilo niso sodelovali pri pripravi uredbe.  |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Predlog Uredbe o spremembah in dopolnitvah Uredbe o sodnem registru spreminja izvedbena pravila o delovanju sodnega registra. V prvem delu se s predlogom uredbe podrobneje urejajo pravila o načinu vlaganja predlogov za vpis v sodni register, kot so bila na zakonski ravni uzakonjena z Zakonom o spremembah in dopolnitvah Zakona o sodnem registru (Uradni list RS, št. 75/23; v nadaljevanju ZSReg-H). V drugem delu pa se dopolnjuje ureditev vsebine sodnega registra in podatkov, ki se vodijo v informatizirani glavni knjigi sodnega registra. Nekatere kategorije podatkov, ki se zdaj vodijo kot nestrukturirani podatki, se bodo po novem vodili v strukturirani obliki, kot je predvidena v ZSReg-H. Na ta način bo lažje potekala izmenjava podatkov med sodnim registrom in sistemom povezovanja poslovnih registrov med državami članicami, obenem pa bo bolj pregledno tudi njihovo pregledovanje na spletnem portalu Agencije RS za javnopravne evidence in storitve, kjer so javno dostopni podatki sodnega registra in Poslovnega registra Slovenije. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Zaradi predlagane uredbe ne bodo nastala nova finančna bremena oziroma finančne posledice za proračun.Zaradi sprejema te uredbe in Uredbe o spremembah in dopolnitvah Uredbe o vpisu družb in drugih pravnih oseb v sodni register (EVA 2023-2030-0023), glede katere se zaradi vsebinske povezanosti obeh uredbe predlaga njuna sočasna obravnava v postopku sprejema na Vladi Republike Slovenije, ter zaradi že sprejetega Zakona o spremembah in dopolnitvah Zakona o gospodarskih družbah (Uradni list RS, št. 75/23; ZGD-1L) in že sprejetega Zakona o spremembah in dopolnitvah Zakona o sodnem registru (Uradni list RS, št. 75/23; ZSReg-H) bo potrebna nadgradnja:– informacijskega sistema Poslovnega registra Slovenije in– informacijskega sistema za podporo poslovnim subjektom (sistem SPOT).Finančne posledice nadgradnje informacijskega sistema Poslovnega registra Slovenije so že bile predstavljene in potrjene pri sprejemanju novele ZGD-1L (gl. predlog ZGD-1L, zakonodajni postopek: EPA 0712-IX, vladno gradivo: EVA 2023-2180-0001) in so zagotovljene.Finančne posledice nadgradnje informacijskega sistema SPOT pa so že bile potrjene pri sprejemanju novele ZSReg-H (gl. predlog ZSReg-H, zakonodajni postopek: 0713-IX, vladno gradivo EVA 2022-2030-0007), podrobneje pa so predstavljene še v nadaljevanju.V obrazcu vladnega gradiva k predlogu ZSReg-H (vladni postopek: EVA 2022-2030-0007) kot tudi v zakonodajnem gradivu, natančneje v uvodni obrazložitvi predloga ZSReg-H (zakonodajni postopek: EPA 0713-IX) so bile za nadgradnjo sistema za podporo poslovnih subjektov SPOT ocenjene finančne posledice (prvotno) Ministrstva za javno upravo oziroma finančna sredstva v višini 500.000 eurov. V predlogu ZSReg-H je nadalje še obrazloženo, da bodo finančne posledice predlaganega zakona zaradi potrebnih nadgradenj sistema SPOT začele nastajati proti koncu leta 2023 in se bodo v celoti odrazile v proračunu za leto 2024. Sredstva za izvedbo zakonsko zahtevanih nadgradenj so zagotovljena v proračunu Ministrstva za digitalno preobrazbo po Pogodbi za C3150-23-140003 – Vzdrževanje in nadgradnje informacijskega sistema SPOT-epostopki, in sicer na naslednjih proračunskih postavkah:

|  |  |
| --- | --- |
| Kategorije | PP |
| Osnovno vzdrževanje | PP231400  |
| Podpora naročniku | PP231400  |
| Nadgradnje – Računalniške storitve v povezavi z nadgradnjami | PP231400  |
| Nadgradnje in spremembe informacijskega sistema (integrala) | PP231400  |
| Nadgradnje in spremembe informacijskega sistema (DDV od NOO) | PP 231658  |
| Nadgradnje in spremembe informacijskega sistema (neto od NOO) | PP230213 |

Predlagatelj gradiva pri tem pojasnjuje, da natančnejšega načrta razporeditve sredstev po posameznih proračunskih postavkah in letih v tem trenutku še ni možno do potankosti planirati brez vsebinskih in tehničnih specifikacij za izvedbo zakonsko zahtevane nadgradnje; zato je podana opisna ocena finančnih sredstev, namenjenih za nadgradnjo, in na kateri pogodbi so zagotovljena sredstva za izvedbo nadgradnje. Pogodba C3150-23-140003 – Vzdrževanje in nadgradnje informacijskega sistema SPOT-epostopki, iz katere se bodo črpala omenjena sredstva, je sklenjena za obdobje od 1. 2. 2024 do 1. 2. 2028. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Zaradi predlagane uredbe ne bodo nastala nova finančna bremena oziroma finančne posledice za proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) ni bilo poslano v mnenje Skupnosti občin Slovenije SOS, Združenju občin Slovenije ZOS, Združenju mestnih občin Slovenije ZMOS. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| Datum objave na spletni strani e-demokracija: 21. 9. 2023.Ministrstvo za pravosodje je 21. 9. 2023 posredovalo prvi delovni osnutek uredbe v strokovno usklajevanje širšemu krogu zainteresirane strokovne javnosti in ga objavilo na spletnem portalu e-demokracija. Osnutek uredbe je v strokovno usklajevanje poslalo Ministrstvu za gospodarstvo, turizem in šport (MGTŠ), Ministrstvu za javno upravo (MJU), Ministrstvu za digitalno preobrazbo (MDP), Vrhovnemu sodišču Republike Slovenije (VSRS), Agenciji Republike Slovenije za javnopravne evidence in storitve (AJPES) in Notarski zbornici Slovenije (NZS). Na poslano gradivo je prejelo odzive MJU – brez pripomb, MGTŠ – pripombe redakcijske narave, MDP - pripombe vsebinske narave, VSRS – pripombe vsebinske narave, AJPES pa je v zvezi z gradivom poslala pobudo za usklajevalni sestanek. Kot odziv na objavljeno gradivo na portalu e-demokracija je ministrstvo prejelo tudi vsebinske pripombe zainteresirane strokovne javnosti.Na podlagi prejetih odzivov in zaključkov usklajevalnega sestanka, ki ga je ministrstvo na pobudo AJPES izvedlo skupaj s predstavniki MGTŠ, MDP, VSRS, AJPES in NZS dne 26. 10. 2023, je ministrstvo pripravilo dopolnjen osnutek uredbe in ga 11. 12. 2023 poslalo v ponovno strokovno usklajevanje skupaj z vabilom na sestanek, ki ga je izvedlo 17. 1. 2024 in na katerem so bili obravnavani prejeti odzivi na dopolnjen osnutek predloga uredbe. Na podlagi razprave na usklajevalnem sestanku je ministrstvo dopolnilo osnutek predloga uredbe in ga 4. 4. 2024 obravnavalo na ponovnem usklajevalnem sestanku. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |

Andreja Katič

MINISTRICA

**PRILOGE:**

* predlog sklepa Vlade Republike Slovenije
* predlog uredbe
* priloga 2

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 45. člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17, 16/19 – ZNP-1, 75/23 in 102/23 – ZViS-M) je Vlada Republike Slovenije na … seji dne … sprejela naslednji

**S K L E P:**

Vlada Republike Slovenije je izdala Uredbo o spremembah in dopolnitvah Uredbe o sodnem registru in jo objavi v Uradnem listu Republike Slovenije.

Barbara Kolenko Helbl

GENERALNA SEKRETARKA

PREJMEJO:

* Generalni sekretariat Vlade Republike Slovenije
* Ministrstvo za pravosodje
* Ministrstvo za finance
* Ministrstvo za gospodarstvo, turizem in šport
* Ministrstvo za digitalno preobrazbo
* Služba Vlade Republike Slovenije za zakonodajo

**PREDLOG**

**(EVA 2023-2030-0024)**

Na podlagi 45. člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17, 16/19 – ZNP-1, 75/23 in 102/23 – ZViS-M) Vlada Republike Slovenije izdaja

**U R E D B O**

**O SPREMEMBAH IN DOPOLNITVAH UREDBE O SODNEM REGISTRU**

1. člen

V Uredbi o sodnem registru (Uradni list RS, št. 49/07, 98/07, 13/08, 49/09 – ZSReg-E, 54/15 in 1/18) se v 1. členu v 2. točki druga alineja spremeni tako, da se glasi:

»– način pretvorbe in overitve listin iz petega odstavka 28.a člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17, 16/19 – ZNP-1, 75/23 in 102/23 – ZViS-M; v nadaljnjem besedilu: ZSReg);«.

1. člen

V 2. členu se v:

– 1. točki besedilo »Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17« nadomesti z besedilom »Uradni list RS, št. 65/09 – uradno prečiščeno besedilo, 33/11, 91/11, 100/11 – skl. US, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 175/20 – ZIUOPDVE, 18/21, 18/23 – ZDU-1O in 75/23«;

– 2. točki besedilo »Uradni list RS, št. 49/06, 33/07 – ZSReg-B, 19/15 in 54/17« nadomesti z besedilom »Uradni list RS, št. 49/06, 33/07 – ZSReg-B, 19/15, 54/17, 18/23 – ZDU-1O in 75/23 – ZGD-1L«.

1. člen

V 3. členu se v prvem odstavku:

– v 3. točki beseda »in« nadomesti z vejico;

– v 4. točki pika na koncu besedila nadomesti z besedo »in«;

– za 4. točko doda nova 5. točka, ki se glasi:

»5. »enotni identifikator« v 7.a členu.«.

1. člen

V 5. členu se v 7. točki za besedilom »6. členu ZPRS-1« doda besedilo »ter o dodelitvi enotnega identifikatorja po 7.a členu ZPRS-1«.

1. člen

V 6. členu se v drugem odstavku za besedilom »6. členu ZPRS-1« doda besedilo »ter o dodelitvi enotnega identifikatorja po 7.a členu ZPRS-1«.

1. člen

V 8. členu se v prvem odstavku za 2. točko doda nova 3. točka, ki se glasi:

»3. predlog za vpis ustanovitve večosebne družbe z omejeno odgovornostjo, ki se ustanovi na podlagi družbene pogodbe, sklenjene na predpisanem obrazcu v elektronski obliki z uporabo videoelektronskih sredstev v skladu z določbami zakona, ki ureja notariat (tretji odstavek 474. člena ZGD-1),«.

Dosedanja 3. točka postane 4. točka.

V tretjem odstavku se:

– v 2. točki pika na koncu besedila nadomesti z vejico;

– za 2. točko doda nova 3. točka, ki se glasi:

»3. predlog za vpis enostavne spremembe pri družbi z omejeno odgovornostjo iz 3. točke prvega odstavka tega člena, ki se lahko uporabi za vpis sprememb iz druge do pete alineje 1. točke petega odstavka 27. člena ZSReg pri družbi z omejeno odgovornostjo.«.

1. člen

10. člen se spremeni tako, da se glasi:

»10. člen

(postopek sestave elektronskega predloga za vpis na portalu za podporo poslovnim subjektom s strani predlagatelja)

(1) Predlagatelj vpisa lahko podatke za sestavo elektronskega predloga za vpis pošlje z uporabo ustrezne funkcionalnosti portala za podporo poslovnim subjektom pri:

1. predlogu za vpis ustanovitve enostavne enoosebne družbe z omejeno odgovornostjo iz 2. točke prvega odstavka 8. člena te uredbe,

2. predlogu za vpis enostavne spremembe pri enoosebni družbi z omejeno odgovornostjo iz 2. točke tretjega odstavka 8. člena te uredbe,

3. predlogu za vpis ustanovitve družbe z omejeno odgovornostjo iz 3. točke prvega odstavka 8. člena te uredbe,

4. predlogu za vpis enostavne spremembe pri družbi z omejeno odgovornostjo iz 3. točke tretjega odstavka 8. člena te uredbe.

(2) Pred uporabo portala za podporo poslovnim subjektom se mora predlagatelj vpisa v informacijski sistem prijaviti s sredstvom elektronske identifikacije visoke ravni zanesljivosti. Prijavo izvede na portalu za podporo poslovnim subjektom ali prek centralne storitve za spletno prijavo in elektronski podpis po zakonu, ki ureja elektronsko identifikacijo in storitve zaupanja.

(3) V postopku sestave predloga za vpis je treba prek portala predložiti tudi elektronske listine, ki so potrebne za vpis. Elektronske listine, ki se priložijo predlogu za vpis, morajo biti elektronsko podpisane v skladu z določbami 28.a člena ZSReg. Listine, ki jih v postopku sestave predloga izdela aplikacija portala za podporo poslovnim subjektom, morajo biti podpisane z elektronskim podpisom, ki je enakovreden lastnoročnemu podpisu, listine, ki jih za predlagatelja predloži notar oziroma jih notar zanj potrdi, sestavi ali overi po videokomunikacijskem sistemu za komunikacijo strank z notarjem, pa morajo biti sestavljene v skladu z zakonom, ki ureja notariat.«.

1. člen

V 18. členu se v drugem odstavku črta besedilo »ali večstranskem TIF«.

1. člen

V 19. členu se v drugem odstavku črta besedilo »ali večstranskem TIF«.

1. člen

V 20. členu se v 1. točki v napovednem stavku za besedo »izpolni« doda beseda »najmanj«.

1. člen

V 21. členu se v prvem odstavku v 2. točki za besedo »izpolni« doda beseda »najmanj«.

1. člen

V 23. členu se v drugem odstavku 1. točka spremeni tako, da se glasi:

»1. določi šifro glavne dejavnosti po 4. členu ZPRS-1, šifro institucionalnega sektorja po 5. členu ZPRS-1, matično številko po 6. členu ZPRS-1 ter dodeli enotni identifikator po 7.a členu ZPRS-1 in«.

1. člen

V 30. členu se:

– 2. točka spremeni tako, da se glasi:

»2. ustanovitelji, družbeniki ali člani subjekta vpisa,«;

– za 6. točko doda nova 7. točka, ki se glasi:

»7. podružnice v drugih državah članicah,«;

– dosedanja 7. točka, ki postane 8. točka, spremeni tako, da se glasi:

»8. sodni postopki, pravna razmerja in ostali podatki.«.

1. člen

V 31. členu, ki se označi kot prvi odstavek, se:

– 1. točka spremeni tako, da se glasi:

»1. matično in davčno številko subjekta vpisa ter enotni identifikator, če ga subjekt vpisa ima,«;

– v 12. točki pika na koncu besedila nadomesti z vejico;

– za 12. točko doda nova 13. točka, ki se glasi:

»13. čas trajanja subjekta vpisa, če je ustanovljen za določen čas.«.

Za besedilom člena, ki postane prvi odstavek se doda nov drugi odstavek, ki se glasi:

»(2) Ko je subjekt vpisa izbrisan iz sodnega registra, se v podatkovni sklop iz prejšnjega odstavka vpiše tudi podatek o datumu izbrisa subjekta iz sodnega registra iz 11. točke prvega odstavka 4. člena ZSReg.«.

1. člen

32. člen se spremeni tako, da se glasi:

»32. člen

(ustanovitelji, družbeniki ali člani subjekta vpisa)

Podatkovni sklop »ustanovitelji, družbeniki ali člani subjekta vpisa« vključuje te podatke o ustanoviteljih, družbenikih ali članih subjekta vpisa:

1. podatke iz 6. točke prvega odstavka 4. člena ZSReg,

2. pri družbi z omejeno odgovornostjo tudi podatke iz drugega odstavka 5. člena ZSReg,

3. pri komanditni družbi tudi podatke iz petega odstavka 5. člena ZSReg,

4. pri podružnici tujega podjetja podatke o tujem podjetju iz 3., 4. in 5. točke prvega odstavka 4.a člena ZSReg in enotni identifikator iz tretjega odstavka 4.a člena ZSReg, če je tuje podjetje iz države članice in ga tuje podjetje ima.«.

1. člen

V 33. členu se za besedilom člena doda besedilo: »Pri podružnici tujega podjetja ta podatkovni sklop vključuje podatke o osebah, ki so imenovane za zastopnike tujega podjetja v podružnici, iz 7. točke prvega odstavka 4.a člena ZSReg in podatke o osebah, ki so pooblaščene za zastopanje tujega podjetja, iz 6. točke prvega odstavka 4.a člena ZSReg.«.

1. člen

V 34. členu se za besedo »odstavka« doda besedilo »ali četrtega odstavka«.

1. člen

Za 36. členom se doda nov 36.a člen, ki se glasi:

»36.a člen

(podružnice v drugih državah članicah)

Podatkovni sklop »podružnice v drugih državah članicah« vključuje podatke o podružnicah v državah članicah iz 7. točke prvega odstavka 5. člena ZSReg.«.

1. člen

37. člen se spremeni tako, da se glasi:

»37. člen

(sodni postopki, pravna razmerja in ostali podatki)

(1) Podatkovni sklop »sodni postopki, pravna razmerja in ostali podatki« vključuje podatke iz 9., 10., 12. in 13. točke prvega odstavka 4. člena ZSReg, iz 8. in 9. točke prvega odstavka in drugega odstavka 4.a člena ZSReg, iz 3. in 4. točke prvega odstavka 5. člena ZSReg ter druge podatke, ki se vpišejo v sodni register in niso vključeni v nobenem drugem podatkovnem sklopu iz 30. člena te uredbe.

(2) O sklepih iz 9. točke prvega odstavka 4. člena ZSReg in o sklepih, ki so pravni temelj prenehanja subjekta vpisa iz 10. točke prvega odstavka 4. člena ZSReg, se vpišejo ti podatki:

1. oznaka sodišča, ki je izdalo sklep, ter opravilna številka in datum izdaje sklepa,

2. pri sklepu o potrditvi prisilne poravnave vsebina potrjene prisilne poravnave,

3. pri drugih sklepih vsebina odločitve o pravnem dejstvu, ki je predmet vpisa (začetek ali končanje postopka zaradi insolventnosti, postopka prisilnega prenehanja, postopka prostovoljnega prenehanja).

(3) Če registrsko sodišče v zvezi s postopki iz 4. točke prvega odstavka 5. člena ZSReg odloči o vpisu namere čezmejne združitve, čezmejne delitve ali čezmejnega preoblikovanja v sodni register, hkrati izda potrdilo iz sedmega odstavka 622.k člena, sedmega odstavka 638.k člena ali sedmega odstavka 661.j člena ZGD-1. Pri vpisu namere tega čezmejnega statusnega preoblikovanja se vpišejo podatki o družbah, ki so udeležene v čezmejno združitev, čezmejno delitev ali čezmejno preoblikovanje, in sodišču ali registrskem organu pri katerem so vpisane v register oziroma o nameravani novi družbi, podatki o tem, da je sodišče z vpisom te namere potrdilo, da so za čezmejno združitev, čezmejno delitev ali čezmejno preoblikovanje izpolnjeni vsi pogoji in da so bila pravilno opravljena vsa pravna opravila, ki jih je bilo treba opraviti, in o načrtu čezmejne združitve, čezmejne delitve ali čezmejnega preoblikovanja, ki bo pravni temelj izvedbe te statusne spremembe.

(4) Če subjekt vpisa zaradi izvedbe statusnega preoblikovanja, čezmejne združitve, čezmejne delitve ali čezmejnega preoblikovanja preneha, se pri vpisu tega statusnega preoblikovanja vpišejo tudi ti podatki o njegovem pravnem nasledniku iz 10. točke prvega odstavka 4. člena ZSReg:

1. če je pravni naslednik subjekt vpisa v sodni register, njegova matična številka, firma, sedež in poslovni naslov,

2. če je pravni naslednik družba države članice, njen enotni identifikator, firma, pravnoorganizacijska oblika, sedež in poslovni naslov, podatek o registrskem organu, pri katerem je ta družba vpisana, in registracijska številka.

(5) Če se subjekt vpisa ustanovi zaradi izvedbe statusnega preoblikovanja, čezmejne združitve, čezmejne delitve ali čezmejnega preoblikovanja, se pri vpisu tega statusnega preoblikovanja vpišejo tudi ti podatki o njegovih pravnih prednikih:

1. če je pravni prednik subjekt vpisa v sodni register, njegova matična številka, firma, sedež in poslovni naslov,

2. če je pravni prednik družba države članice, njen enotni identifikator, firma, pravnoorganizacijska oblika, sedež in poslovni naslov, podatek o registrskem organu, pri katerem je ta družba vpisana, in registracijska številka.

(6) Prejšnji odstavek se smiselno uporablja tudi, če se subjektu vpisa zaradi izvedbe statusnega preoblikovanja ali čezmejne združitve pripoji drug subjekt vpisa v sodni register ali družba države članice, ali če subjekt vpisa zaradi izvedbe teh statusnih sprememb prevzame del drugega subjekta vpisa v register ali družbe države članice.«.

1. člen

V 38. členu se v prvem in drugem odstavku besedilo »portala eVEM« nadomesti z besedilom »portala za podporo poslovnim subjektom«.

1. člen

V 39. členu se v drugem odstavku besedilo »portala eVEM« nadomesti z besedilom »portala za podporo poslovnim subjektom«.

1. člen

V 44. členu se v prvem odstavku v 5. točki pika na koncu besedila nadomesti z vejico in dodata novi 6. in 7. točka, ki se glasita:

»6. načrta čezmejne združitve (622.e člen ZGD-1), čezmejne delitve (638.e člen ZGD-1) in čezmejnega preoblikovanja (661.e člen ZGD-1), skupaj s priloženimi listinami, predloženega sodnemu registru zaradi javne objave,

 7. potrdila sodišča, s katerim potrdi, da so za čezmejno združitev (sedmi odstavek 622.k člena ZGD-1), čezmejno delitev (sedmi odstavek 638.k člena ZGD-1) ali čezmejno preoblikovanje (sedmi odstavek 661.j člena ZGD-1) izpolnjeni vsi pogoji in da so bila pravilno opravljena vsa pravna opravila, ki jih je bilo treba opraviti.«.

Za tretjim odstavkom se doda nov četrti odstavek, ki se glasi:

»(4) Listine iz 6. in 7. točke prvega odstavka tega člena morajo ostati brezplačno dostopne do konca naslednjega leta po vpisu čezmejne združitve, čezmejne delitve ali čezmejnega preoblikovanja v sodni register.«.

PREHODNA IN KONČNA DOLOČBA

1. člen

(začetek uporabe)

(1) Nova 3. točka prvega odstavka in nova 3. točka tretjega odstavka 8. člena in spremenjeni 10. člen uredbe, kolikor se nanašajo na sestavo elektronskega predloga za vpis pri družbi z omejeno odgovornostjo iz 3. točke prvega odstavka 8. člena uredbe, se začnejo uporabljati z dnem, kot ga za začetek uporabe 2. in 3. točke drugega odstavka in tretjega odstavka novega 27.b člena ZSReg določa 31. člen Zakona o spremembah in dopolnitvah Zakona o sodnem registru (Uradni list RS, št. 75/23) in je v skladu z drugim odstavkom 28. člena Zakona o spremembah in dopolnitvah Zakona o sodnem registru (Uradni list RS, št. 75/23) zagotovljena nadgradnja sistema za podporo poslovnim subjektom.

(2) Spremenjeni 20. člen, spremenjeni 21. člen, spremenjena 2. točka, nova 7. točka in spremenjena 8. točka 30. člena, spremenjeni prvi odstavek 31. člena, spremenjeni 32. člen, spremenjeni 33. člen, spremenjeni 34. člen, novi 36.a člen in spremenjeni 37. člen uredbe, kolikor se nanašajo na vpis podatkov v sodni register, se začnejo uporabljati z dnem, kot ga za začetek uporabe tretjega odstavka 1.a člena, 2.b člena in devetega odstavka 27. člena ZSReg določa 31. člen Zakona o spremembah in dopolnitvah Zakona o sodnem registru (Uradni list RS, št. 75/23) in je v skladu s prvim odstavkom 28. člena Zakona o spremembah in dopolnitvah Zakona o sodnem registru (Uradni list RS, št. 75/23) zagotovljena nadgradnja informacijskega sistema Poslovnega registra Slovenije ter nacionalnega vozlišča sistema povezovanja poslovnih registrov.

1. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. \_\_\_\_

Ljubljana, \_\_\_\_\_

EVA 2023-2030-0024

Vlada Republike Slovenije

dr. Robert Golob

predsednik

**OBRAZLOŽITEV**

**I. UVOD**

**1. Pravna podlaga (besedilo, vsebina zakonske določbe, ki je podlaga za izdajo uredbe)**

Zakonska podlaga za izdajo Uredbe o sodnem registru (Uradni list RS, št. 49/07, 98/07, 13/08, 49/09 – ZSReg-E, 54/15 in 1/18; v nadaljnjem besedilu: uredba) je Zakon o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17, 16/19 – ZNP-1, 75/23 in 102/23 – ZViS-M; v nadaljnjem besedilu: ZSReg), ki v 45. členu določa:

»Vlada Republike Slovenije s predpisom določi naslednja izvedbena pravila:

1. v zvezi s predlogi za vpis v sodni register:

– načinu vlaganja predlogov za vpis v elektronski obliki in

– uporabi obrazcev predlogov za posamezne vrste vpisov v sodni register,

2. v zvezi s listinami, ki se predložijo v elektronski obliki:

– o načinu predložitve listin v elektronski obliki in

– o načinu pretvorbe in overitve listin iz petega odstavka 28.a člena tega zakona,

3. načinu opravljanja vpisov ter o načinu in podrobnejših pogojih vročanja v elektronski obliki v skladu s 35.a členom tega zakona,

4. načinu objave vpisov in objave predložitve listin iz prvega odstavka 43. člena tega zakona,

5. vodenju informatizirane glavne knjige in informatizirane zbirke listin,

6. načinu objave prevodov podatkov in listin iz 46.a člena tega zakona,

7. načinu zagotavljanja javnosti podatkov, vpisanih v informatizirano glavno knjigo v skladu z 48. členom tega zakona,

8. načinu zagotavljanja javnosti vsebine zbirke listin v skladu z 48.a členom tega zakona,

9. načinu vložitve zahteve za izpise v skladu z 48.b členom tega zakona,

10. višino nadomestila, ki sta ga za izpis iz sodnega registra ali izpis listine upravičena in zaračunati agencija in notar ter

11. izmenjavi in dostopu do podatkov in listin sodnega registra v sistemu povezovanja poslovnih registrov (prvi odstavek 49.a člena tega zakona).«

**2. Rok za izdajo uredbe, določen z zakonom**

Rok za uskladitev določb uredbe je predpisan v 30. členu Zakona o spremembah in dopolnitvah Zakona o sodnem registru (Uradni list RS, št. 75/23; v nadaljnjem besedilu: ZSReg-H), ki Vlado Republike Slovenije zavezuje, da uredbo uskladi z določbami ZSReg-H v treh mesecih po začetku njegove veljavnosti. ZSReg-H je začel veljati 25. julija 2023, določbe uredbe je tako bilo treba uskladiti do 25. oktobra 2023.

**3. Splošna obrazložitev predloga uredbe, če je potrebna**

Predlog Uredbe o spremembah in dopolnitvah Uredbe o sodnem registru spreminja izvedbena pravila o delovanju sodnega registra. V prvem delu se s predlogom uredbe podrobneje urejajo pravila o načinu vlaganja predlogov za vpis v sodni register, kot so bila na zakonski ravni uzakonjena z ZSReg-H. V drugem delu se dopolnjuje ureditev vsebine sodnega registra in podatkov, ki se vodijo v informatizirani glavni knjigi sodnega registra. Nekatere skupine podatkov, ki se zdaj vodijo še kot nestrukturirani podatki, se bodo po novem vodile v strukturirani obliki. Tako bo lažje potekala izmenjava podatkov med sodnim registrom in sistemom povezovanja poslovnih registrov držav članic ter bo podatek tudi lažje dosegljiv za nadaljnjo obdelavo. Obenem bo bolj pregledno tudi njihovo pregledovanje na spletnem portalu Agencije RS za javnopravne evidence in storitve, kjer so javno dostopni podatki sodnega registra in Poslovnega registra Slovenije (<https://www.ajpes.si/prs/>), ter na spletnih straneh Sistema povezovanja poslovnih registrov (*Business Registers Interconnection System – BRIS*), prek katerega so od junija 2017 povezani poslovni registri v vseh državah članicah EU (<https://e-justice.europa.eu/489/SL/business_registers__search_for_a_company_in_the_eu?clang=sl>).

S predlagano uredbo se prenavljajo še nekatere druge določbe veljavne uredbe, kot je predstavljeno v nadaljevanju.

**4. Predstavitev presoje posledic za posamezna področja, če te niso mogle biti celovito predstavljene v predlogu zakona**

Posledice za posamezna področja, vključno z oceno finančnih posledic, so (že bile) predstavljene v Predlogu Zakona o spremembah in dopolnitvah Zakona o sodnem registru (EVA 2022-2030-0007, EPA 713-IX).

**II. VSEBINSKA OBRAZLOŽITEV PREDLAGANIH REŠITEV**

**K 1. členu:**

S predlaganim členom se dopolnjuje navedba izdaj Uradnega lista Republike Slovenije, v katerih so objavljene spremembe ZSReg, ki so bile uveljavljene od zadnje spremembe Uredbe o sodnem registru v letu 2018 (Uradni list RS, št. 1/18).

**K 2. členu:**

S predlaganim členom se dopolnjuje navedba izdaj Uradnega lista Republike Slovenije, v katerih so objavljene zakonske spremembe in dopolnitve Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 100/11 – skl. US, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 175/20 – ZIUOPDVE, 18/21, 18/23 – ZDU-1O in 75/23; v nadaljnjem besedilu: ZGD-1) in Zakona o Poslovnem registru Slovenije (Uradni list RS, št. 49/06, 33/07 – ZSReg-B, 19/15, 54/17, 18/23 – ZDU-1O in 75/23 – ZGD-1L; v nadaljnjem besedilu: ZPRS-1), ki so bile uveljavljene od zadnje spremembe Uredbe o sodnem registru.

**K 3. členu:**

Predlagani člen za potrebe uporabe te uredbe opredeljuje pojem enotnega identifikatorja. Matični zakon, v katerem je ta pojem opredeljen, je ZPRS-1 (7a. člen). Enotni identifikator je enoznačni podatek na ravni evropskega notranjega trga, ki ga upravljavec Poslovnega registra Slovenije pri vpisu v sodni register dodeli kapitalskim družbam in podružnicam podjetij (kapitalskih družb) iz držav članic (prim. tretji odstavek 4.a in šesti odstavek 5. člena v povezavi s 35.a členom ZSReg). V sodni register se bo pri navedenih subjektih vpisa vpisoval kot strukturirani podatek poleg matične številke in davčne številke. Sestavljen je iz elementov, ki omogočata identifikacijo Republike Slovenije in Poslovnega registra Slovenije, ter iz matične številke enote poslovnega registra.

**K 4. členu:**

Predlagani člen usklajuje izraz »odgovorna oseba agencije« z določbo prvega odstavka 35.a člena ZSReg, po kateri Agencija RS za javnopravne evidence in storitve (AJPES) oziroma njena odgovorna oseba subjektu vpisa ob njegovem vpisu v sodni register poleg določitve šifre institucionalnega sektorja po 5. členu ZPRS-1 in matične številke po 6. členu ZPRS-1 dodeli tudi enotni identifikator, katerega sestavo podrobneje ureja 12. člen Uredbe o vodenju in vzdrževanju Poslovnega registra Slovenije (Uradni list RS, št. 30/19). Sestavljen je iz predpone SIPRS, pike in matične številke subjekta vpisa (SIPRS.nnnnnnnnnn).

**K 5. členu:**

Po predlagani dopolnitvi bo obvestilo o določitvi podatkov ob vpisu subjekta (kapitalske družbe) v sodni register vsebovalo tudi obvestilo o dodelitvi enotnega identifikatorja po 7.a členu ZPRS‑1, za katerega velja, da mora biti s strani odgovorne osebe agencije (AJPES) podpisano z elektronskim podpisom, ki je enakovreden njenemu lastnoročnemu podpisu.

**K 6. členu:**

ZSReg-H je na zakonski ravni natančneje uredil način sestave elektronskih predlogov za vpis, za vložitev katerih je v imenu predlagatelja pooblaščena točka za podporo poslovnim subjektom (točka SPOT) (27.a člen ZSReg) oziroma notar (27.b člen ZSReg). Ureditev med drugim omogoča tudi spletno ustanovitev družb in podružnic tujih podjetij ter vpis njihovih sprememb, tako da strankam, ne bo nujno treba osebno obiskati notarja ali točke za podporo poslovnim subjektom. S predlaganim členom se v prvem odstavku predlaga uporaba novega tipa elektronskega predloga za vpis v sodni register, katerega način sestave ureja 3. točka drugega odstavka 27.b člena ZSReg; tj. predlog za vpis ustanovitve družbe z omejeno odgovornostjo, ki je na podlagi tretjega odstavka 474. člena ZGD-1 sklenjena na posebnem obrazcu v elektronski obliki, ki jo z uporabo videoelektronskih sredstev nato z notarskim zapisom potrdi še notar v skladu z določbami zakona, ki ureja notariat. Z dopolnitvijo drugega odstavka pa se v skladu s 3. točko drugega odstavka 27.b ZSReg predpisuje še ločeni tip elektronskih predlogov za vpis sprememb pri taki družbi z omejeno odgovornostjo.

**K 7. členu:**

10. člen veljavne uredbe ureja postopek sestave predloga pri točki za podporo poslovnim subjektom, in sicer kako lahko predlagatelj vpisa točki SPOT sporoči podatke oziroma predloži listine, ki so potrebne za vpis v sodni register. Vsebina te določbe je zdaj (od novele ZSReg‑H dalje) urejena v ZSReg, ki v 27.a členu ureja način sporočanja podatkov, potrebnih za sestavo elektronskega predloga za vpis, ki ga v imenu predlagatelja vloži točka SPOT, v 27.b členu pa še način sporočanja podatkov, potrebnih za sestavo elektronskega predloga za vpis, ki ga v imenu predlagatelja vloži notar.

S predlaganim členom se zato ureja le še tisti del postopka sestave elektronskega predloga za vpis v sodni register, ki ga prek funkcionalnosti portala SPOT samostojno oblikuje (elektronsko sporoči podatke) predlagatelj. Gre za naslednje vrste predlogov za vpis:

1. predlog za vpis ustanovitve enostavne enoosebne družbe z omejeno odgovornostjo iz 2. točke prvega odstavka 8. člena te uredbe (2. točka drugega odstavka 27.a člena ZSReg),

2. predlog za vpis enostavne spremembe pri enoosebni družbi z omejeno odgovornostjo iz 2. točke tretjega odstavka 8. člena te uredbe (2. točka drugega odstavka 27.a člena ZSReg),

3. predlog za vpis ustanovitve večosebne družbe z omejeno odgovornostjo iz 3. točke prvega odstavka 8. člena te uredbe (3. točka drugega odstavka 27.b člena ZSReg),

4. predlog za vpis enostavne spremembe pri večosebni družbi z omejeno odgovornostjo iz 3. točke tretjega odstavka (3. točka drugega odstavka 27.b člena ZSReg).

Predlagatelj vpisa se bo moral za uporabo portala SPOT vpisa prijaviti v informacijski sistem s sredstvom elektronske identifikacije visoke ravni zanesljivosti (prim. tretji odstavek 27.a oziroma tretji odstavek 27.b člena ZSReg). Prijavo bo izvedel na portalu SPOT ali prek centralne storitve za spletno prijavo in elektronski podpis (t. i. SI-PASS), ki jo ureja 45. člen Zakona o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-1O).

Pri vložitvi predloga za vpis ustanovitve enostavne enoosebne d. o. o., za vložitev katerega je pooblaščena točka SPOT (prim. 1. točko petega odstavka 27. člena in 2. točko drugega odstavka 27.a člena ZSReg), bo predlagatelj prek funkcionalnosti portala SPOT priložil tudi potrebne elektronske listine (npr. elektronsko potrdilo banke, ki vodi denarni račun družbe, da so bila v dobro tega računa prejeta nakazila denarnih vložkov, z izjavo banke, da lahko družba z denarnim dobroimetjem na računu prosto razpolaga), listine, ki jih bo zanj sestavil portal SPOT, pa bo moral predlagatelj podpisati z elektronskim podpisom, ki je enakovreden njegovemu lastnoročnemu podpisu (npr. izpolnjeni elektronski obrazec akta o ustanovitvi – gl. 523. člen ZGD-1). Način sestave tega predloga bo v pretežnem delu ostal enak, kot je omogočen že zdaj v skladu z 2. točko prvega odstavka 10. člena veljavne uredbe.

Pri predlogu za vpis ustanovitve t. i. enostavne večosebne družbe z omejeno odgovornostjo, ki ga lahko deloma sestavi tudi predlagatelj sam in za katerega vložitev je pristojen notar (prim. 2. točko petega odstavka 27. člena in 3. točko drugega odstavka 27.b člena ZSReg), pa bo postopek sestave predvidoma potekal po naslednjih korakih:

1. registracija (prijava) predlagatelja (stranke) prek portala za podporo poslovnim subjektom SPOT ali prek enotne točke za preverjanje identitete ter elektronsko podpisovanje vlog in drugih dokumentov z uporabo sredstva elektronske identifikacije visoke ravni zanesljivosti,
2. sestava predloga za vpis,
3. izdelava, generiranje predloga družbene pogodbe na predpisanem obrazcu in drugih listin (sklep o imenovanju poslovodstva),
4. kjer je potrebno, se predlogu za vpis priložijo dokazila o neobstoju razlogov za omejitev ustanovitve družbe z omejeno odgovornostjo in druga dokazila (izjava lastnika objekta),
5. predlagatelj (stranka) z uporabo ustrezne funkcionalnosti sistema za podporo poslovnim subjektom SPOT izbere notarja,
6. izbranemu notarju se prek ustrezne funkcionalnosti sistema za podporo poslovnim subjektom SPOT pošlje obvestilo o predlogu za vpis,
7. izbrani notar vpogleda v predlog za vpis ter prevzame predlog družbene pogodbe na predpisanem obrazcu, predlog drugih generiranih listin in dokazila, priložena predlogu za vpis, ter nadaljuje postopek sestave predloga za vpis,
8. ustanovitelji izven sistema za podporo poslovnim subjektom SPOT v neposredni varni videopovezavi z izbranim notarjem z elektronskim podpisom, ki je enakovreden lastnoročnemu podpisu, elektronsko podpišejo predlog družbene pogodbe na predpisanem obrazcu in predloge drugih listin (sklep o imenovanju poslovodstva),
9. notar izven sistema za podporo poslovnim subjektom SPOT z uporabo videoelektronskih sredstev izda notarski zapis, s katerim potrdi elektronsko podpisano družbeno pogodbo na predpisanem obrazcu v skladu z določbami, ki jih za potrditev zasebnih listin določa Zakon o notariatu,
10. notar vloži notarski zapis potrjene družbene pogodbe in druge elektronsko podpisane listine v sistem za podporo poslovnim subjektom SPOT,
11. notar podpiše predlog za vpis in ga s prilogami v imenu predlagatelja (stranke) prek sistema za podporo poslovnim subjektom SPOT vloži v obravnavo pristojnemu sodišču.

Portal SPOT navedenih funkcionalnosti še ne omogoča in jih je treba še razviti. V drugem odstavku 28. člen ZSReg-H je predvideno, da nadgradnjo sistema SPOT, da bo ta omogočal oddajo elektronskih predlogov za vpis v sodni register v skladu s prenovljenimi določbami, zagotovi ministrstvo, pristojno za zagotavljanje elektronskih storitev javne uprave.

**K 8. in 9. členu:**

18. in 19. člen uredbe urejata sestavo in obliko elektronske listine ter pretvorbo pisne listine v elektronsko obliko. Na pobudo Vrhovnega sodišča Republike Slovenije se za priloge elektronskih listin in elektronske listine, pretvorjene iz pisne oblike, s predlaganima spremembama 18. in 19. člena uredbe črta možnost prilaganja elektronskih dokumentov v obliki večstranskega TIF formata, saj po mnenju sodišča ta oblika za dokumente sodnega registra funkcionalno ni primerna.

**K 10. in 11. členu:**

Pri predlogih za vpis v sodni register oziroma predlogih za predložitev listin zaradi javne objave, je treba v zvezi z listinami, ki se priložijo predlogu v informacijskem sistemu portala za podporo poslovnim subjektom, izpolniti podatke o vrsti listine in datumu izvedbe pravnega dejanja, obseženega v listini. S predlaganima dopolnitvama 20. in 21. člena uredbe se namesto taksativno naštetih vrst podatkov o lastnosti listine določa možnost, da se bodo o listinah lahko navedli še njihovi dodatni atributi, prek katerih bi se še olajšalo njihovo naknadno iskanje, saj se ti podatki zajamejo pri vključitvi elektronske listine v informatizirano zbirko listin (gl. prvi in drugi odstavek 38. člena veljavne uredbe).

**K 12. členu:**

Pri vpisu ustanovitve bo odgovorna oseba agencije pred izvedbo vpisa ustanovitve subjekta vpisa, ki je kapitalska družba ali podružnica kapitalske družbe s sedežem v državi članici (tj. državi članici Evropske unije ali državi podpisnici Sporazuma o ustanovitvi Evropskega gospodarskega prostora (UL L št. 1 z dne 3. 1. 1994, str. 3), dodelila tudi enotni identifikator (gl. 7.a člen ZPRS-1 in 35.a člen ZSReg) oziroma ga v praksi dodeli že zdaj.

**K 13. členu:**

S predlaganim členom se nadgrajujejo podatkovni sklopi podatkov sodnega registra. Ureditev sledi zakonski ureditvi 4., 4.a in 5. člena ZSReg, v katerih so določene vrste in skupine podatkov, ki se o subjektih vpisa vodijo v sodnem registru. Vsebina posameznega podatkovnega sklopa je urejena v nadaljnjih členih uredbe, in sicer tako, da se zagotovi strukturiranost vpisanih podatkov posameznega podatkovnega sklopa. Kot popolnoma nov podatkovni sklop je dodan sklop podatkov o podružnicah, ki jih subjekt vpisa, organiziran kot kapitalska družba, ustanovi v drugih državah članicah (prim. predlagani novi 36.a člen uredbe), podatkovni sklop »razno« pa se s predlagano spremembo 8. točke preimenuje v podatkovni sklop »sodni postopki, pravna razmerja in ostali podatki«.

**K 14. členu:**

Med osnovnimi podatki subjektov vpisa se bosta vodila tudi podatek o davčni številki in podatek o enotnem identifikatorju za tiste subjekte vpisa, ki ga v skladu z zakonom imajo (kapitalska družba ali podružnica kapitalske družbe s sedežem v državi članici). Med osnovne podatke o subjektu vpisa je dodan podatek o »času trajanja subjekta vpisa, če je ustanovljen za določen čas« (8. točka prvega odstavka 4. člena ZSReg). Po predlogu nove direktive, naj bi registrski organi v prihodnje izdali tudi certifikat o vpisu v register (novi člen 16b – *EU Company Certificate*), in sicer ta kot vrsto podatkov zajema tudi podatek *o »the duration of the company, where it is limited«*. Z namenom, da bi bil podatek čim lažje dosegljiv za nadaljnjo obdelavo, se predlaga, da je v sodni register vpisan kot eden izmed strukturiranih osnovnih podatkov o subjektu vpisa.

Pri subjektih vpisa, ki so že prenehali poslovati oziroma jim je bil izdan sklep o izbrisu, bo med osnovnimi podatki kot strukturirani niz podatkov vsebovan tudi podatek o datumu izbrisa subjekta (predlagani novi drugi odstavek; prim. 11. točka prvega odstavka 4. člena ZSReg). V trenutnem PRS je datum izbrisa subjekta vpisa že zdaj razviden tudi prek spletne strani AJPES, in sicer pri t. i. vpogledu »izbrisanih enot«, podatek o sklepu sodišča pa bo oziroma je razviden iz zgodovinskega izpisa, ki je prav tako javno dostopen na spletni strani sodnega registra na AJPES.

**K 15. členu:**

Spreminja se naslov člena, saj ta podatkovni sklop ne vsebuje le podatkov o družbenikih, temveč tudi podatke o ustanoviteljih ali članih subjekta vpisa.

Pri podružnicah tujih podjetij se kot podatek ustanovitelja vpišejo podatki o tujem podjetju, ki je podružnico ustanovilo. Če je podružnico ustanovilo podjetje (kapitalska družba) s sedežem v državi članici, se bo v sodni register med podatke o ustanovitelju vpisal tudi podatek o enotnem identifikatorju tujega podjetja. Drugi podatki, ki se nanašajo na tuje podjetje in se po prvem (npr. 9. točka) in drugem odstavku 4.a člena ZSReg v zvezi s podružnico tujega podjetja še vpisujejo v sodni register, pa se bodo vpisovali v polje »sodni postopki, pravna razmerja in ostali podatki«, v katerega se bo preimenovalo trenutno polje »razno« (gl. spremembo 37. člena uredbe).

**K 16. členu:**

Pri podružnicah tujih podjetij se kot podatek o zastopnikih vpišejo podatki o osebah, ki so imenovane za zastopnike tujega podjetja v podružnici (podatki iz 7. točke prvega odstavka 4.a člena ZSReg), in podatki o zastopnikih tujega podjetja (podatki iz 6. točke prvega odstavka 4.a člena ZSReg).

**K 17. členu:**

V skladu s četrtim odstavkom 5. člena ZSReg se bodo med podatki o članih organa nadzora vodili tudi podatki o osebah, ki so člani nadzornega sveta javnega sklada ali drugih subjektov vpisa v sodni register, za katere tako določa zakon ali če je to pomembno za pravni promet in njihov vpis zahteva subjekt vpisa.

**K 18. členu:**

S predlaganim členom se na podlagi 7. točke prvega odstavka 5. člena ZSReg dodaja nov podatkovni sklop o podružnicah, ki jih subjekt vpisa v sodni register, ki je organiziran kot kapitalska družba, ustanovi v drugih državah članicah. Na podlagi sedmega odstavka 5. člena ZSReg se ti podatki v sodni register vpišejo na podlagi prejetega obvestila, ki ga registrsko sodišče prejme od pristojnega organa prek sistema povezovanja poslovnih registrov. Kadar je registrsko sodišče prek sistema povezovanja poslovnih registrov obveščeno o ustanovitvi podružnice subjekta vpisa v drugi državi članici (31.a člen ZGD-1), potrdi prejem obvestila prek sistema povezovanja poslovnih registrov in po uradni dolžnosti izvede postopek vpisa v sodni register.

**K 19. členu:**

Predlagani člen posodablja poimenovanje podatkovnega sklopa »razno« v podatkovni sklop »sodni postopki, pravna razmerja in ostali podatki« in glede na spremembe ostalih podatkovnih sklopov, predlaganih s to uredbo, ter podatkov, ki so bili na novo določeni z ZSReg-H, opredeljuje podatke, ki se bodo vodili v tem podatkovnem sklopu, in sicer so to podatki:

– v zvezi s postopkom zaradi insolventnosti, prisilne likvidacije ali izbrisa iz sodnega registra brez likvidacije (9. točka prvega odstavka 4. člena ZSReg),

– v zvezi z drugimi načini prenehanja subjekta vpisa: pravni temelj prenehanja in podatki o morebitnem pravnem nasledniku (10. točka prvega odstavka 4. člena ZSReg),

– o sklenitvi, spremembi in prenehanju podjetniške pogodbe ter identifikacijski podatki sopogodbenika (12. točka prvega odstavka 4. člena ZSReg),

– o ustanoviteljih ali družbenikih tujega podjetja (podatki iz 8. točke prvega odstavka 4.a člena ZSReg), podatki o začetku in končanju postopka zaradi insolventnosti tujega podjetja, dogovori ali poravnave v zvezi s takimi postopki, začetku ali končanju likvidacijskega postopka ali podobnega postopka prenehanja, vključno z izbrisom tujega podjetja iz registra (9. točka prvega odstavka 4.a člena ZSReg) ter podatki iz drugega odstavka 4.a člena ZSReg),

– v zvezi s statusnim preoblikovanjem družb s sedežem v RS (združitev, delitev, prenos premoženja ali sprememba pravnoorganizacijske oblike) in pogodba, ki je bila pravni temelj statusnega preoblikovanja (3. točka prvega odstavka 5. člena ZSReg),

– v zvezi s čezmejno združitvijo, čezmejno delitvijo ali čezmejnim preoblikovanjem družbe znotraj držav članic (podatki o načrtu, o vpisu namere in vpisu čezmejne združitve, delitve ali preoblikovanja, o potrdilu sodišča, da so za čezmejno združitev, čezmejno delitev ali čezmejno preoblikovanje izpolnjeni vsi pogoji in da so bila pravilno opravljena vsa pravna opravila, ki jih je bilo treba opraviti, ter o družbi, udeleženi v čezmejno združitev, delitev ali preoblikovanje – 4. točka prvega odstavka 5. člena ZSReg),

– drugi podatki, za katere zakon določa, da se vpišejo v sodni register ali ki so pomembni za pravni promet in njihov vpis zahteva subjekt vpisa (13. točka prvega odstavka 4. člena ZSReg).

Značilnost tega podatkovnega sklopa je, da se podatki v njem vodijo kronološko glede na čas njihovega vpisa v sodni register.

**K 20. in 21. členu:**

Spremembe v predlaganih členih so odraz spremembe nekdanjega poimenovanja »portala eVEM« v »portal za podporo poslovnim subjektom« (gl. novelo ZSReg-G in novelo ZPRS-1B).

**K 22. členu:**

S predlagano dopolnitvijo se zagotavlja uskladitev določb 44. člena uredbe z določbami tretjega odstavka 7. člena ZSReg, kot je bil dopolnjen z novelo ZSReg-H.

**K 21. členu:**

Predlagani člen ureja prehodno obdobje.

**K 22. členu:**

Predlagani člen ureja začetek uveljavitve.